# Règim de determinats verbs

Cada verb té un règim verbal propi, que de vegades no coincidix amb el d’altres llengües pròximes, com el castellà. És a dir, un verb selecciona els complements necessaris per a expressar el seu significat, que poden ser, principalment, complement directe, complement indirecte, complement de règim amb determinades preposicions, etc.

De vegades, el règim d’un mateix verb és diferent segons el sentit que tinga en cada frase concreta.

Per a conéixer el règim verbal correcte d’un verb, és necessari consultar el diccionari normatiu. Habitualment, en les definicions del diccionari s’indica el complement directe del verb definit posant-lo entre parèntesis. En les nostres descripcions, seguirem esta mateixa convenció en les definicions de significat de cada verb. Usarem el concepte de verb transitiu d’acord amb el significat gramatical tradicional, és a dir, de verb que regix un complement directe.

Un fenomen freqüent que afecta el règim verbal és l’anomenat *zeugma*, el qual consistix en la coordinació de dos verbs amb règims diferents o que regixen preposicions distintes, i que compartixen un mateix complement. Estes construccions són incorrectes perquè els elements que formen una coordinació han d’exercir la mateixa funció sintàctica. Vegem-ne alguns exemples, i la manera de corregir-los.

> \* Este projecte **conté o consistix en diversos elements heterogenis**. *(Este exemple és incorrecte perquè es fa una coordinació entre un verb que regix un complement directe ―***conté diversos elements***― i un altre verb que regix un complement de règim ―***consistix en diversos elements***―, de manera que* **diversos elements** *complix una funció ambigua. Una possible solució és coordinar els dos verbs amb el seu complement:*Este projecte **conté diversos elements heterogenis o consistix en diversos elements heterogenis***. També és possible mantindre l’estructura de l’exemple separant el segon element de la coordinació entre guions, atés que estos ja indiquen un incís amb trencament de l’estructura lingüística:*Este projecte **conté ―o consistix en― diversos elements heterogenis***.)*
>
> \* La vostra proposta **es basa en, però no coincidix amb,** la que han fet els experts. *(També és incorrecte perquè es coordinen, per mitjà de la conjunció adversativa*però*, dos verbs que regixen una preposició diferent, de manera que el sintagma*la que han fet els experts *es veu subjecte a un règim preposicional ambigu. Seria correcte:*La vostra proposta **es basa en** la que han fet els experts, **però no hi coincidix***. També seria possible l’ús de guions, com en l’exemple anterior:*La vostra proposta **es basa en ―però no coincidix amb―** la que han fet els experts*.)*

Vegem altres exemples de règim verbal incorrecte, i la forma correcta corresponent:

> \* Cal informar-**li** de l’horari de la reunió. *(Incorrecte, ja que la persona informada ha de ser el complement directe:* Cal informar-**lo** de l’horari de la reunió*.)*
>
> \* Instem **al Govern que prenga** mesures urgents contra la crisi. *(Incorrecte, perquè la persona instada ha de ser el complement directe. En canvi, la cosa a què s’insta no pot ser complement directe, sinó complement de règim;* Instem **el Govern a prendre** mesures ... *En el cas de l’exemple, per a evitar la confluència entre la preposició*a *i la conjunció*que*, es pot usar*perquè*:* Instem **el govern perquè prenga** mesures urgents contra la crisi*.)*

En l’entrada corresponent a cada verb dels enllaços que figuren a continuació, s’expliquen estes i altres consideracions i s’indica el règim correcte del verb en les seues accepcions més importants.

* abaixar
* abdicar
* acompanyar
* aconsellar
* acréixer
* acusar
* adjuntar
* admirar
* adormir
* advertir
* afectar
* agradar
* ajaure
* ajudar
* alegrar
* al·ludir
* amenaçar
* anar
* apassionar
* aprimar
* apujar
* assaltar
* asseure
* atraure
* autoritzar
* avergonyir
* avisar
* avorrir
* baixar
* calfar
* callar
* caminar
* cansar
* caracteritzar
* carregar
* caure
* cessar
* commoure
* complaure
* comunicar
* concernir
* conéixer
* considerar
* consolar
* consultar
* contestar
* continuar
* convéncer
* convidar
* convindre
* créixer
* cridar
* decebre
* deixar
* delegar
* demanar
* desagradar
* despertar
* destituir
* destorbar
* dimitir
* disgustar
* distraure
* divertir
* doldre
* dormir
* eixir
* emocionar
* encantar
* encisar
* enganyar
* engreixar
* ensenyar
* entrenar
* entretindre
* entusiasmar
* escaure
* esglaiar
* espantar
* esperar
* estar
* estranyar
* esvarar
* excedir
* fascinar
* fastiguejar
* felicitar
* fer
* furtar
* horroritzar
* imaginar
* impedir
* importar
* impressionar
* impulsar
* incitar
* incomodar
* incumbir
* indignar
* informar
* inquietar
* instar
* interessar
* intrigar
* invitar
* irritar
* jaure
* marxar
* meravellar
* molestar
* necessitar
* obeir
* obligar
* obsequiar
* obsessionar
* ofendre
* pagar
* passar
* perdonar
* perdre
* perjudicar
* permetre
* plaure
* preocupar
* procedir
* prohibir
* pujar
* quedar
* recolzar
* recórrer
* referir
* relliscar
* renegar
* renunciar
* repercutir
* repugnar
* requerir
* resoldre
* respondre
* restar
* robar
* saludar
* satisfer
* seduir
* seguir
* sentir
* servir
* seure
* somiar
* somriure
* sorprendre
* succeir
* telefonar
* témer
* tirar
* tornar
* tractar
* tranquil·litzar
* urgir
* veure
* vindre
* votar